अघिको समयमा झैँ संसदमा न्यायको सम्मान हुनुपर्छ । सांसदहरूले आफ्नो सदस्यताको सदुपयोग गरी अन्याय, अत्याचार, दमन, शोषण, भ्रष्टाचार र अराजकतालाई रोक्नुपर्छ । सत्यको वकालत हुने ठाउँमा असत्य गतिविधि तथा त्यसलाई प्रश्रय दिने जोकोहीलाई पनि परास्त गर्ने सामथ्र्य प्राप्त हुन्छ । सबै असत्यदेखि डराउँछन् । कसैले अनायास अन्याय नै गरे भने पनि त्यसबाट घोर अनर्थ हुने सम्झेर गरिएको पश्चात्तापले न्यायको बाटोमा डोराउने योग्यता दिन्छ । यस्तो वैभव र गरिमा बोक्ने जनप्रतिनिधिहरूको नाम संसद सदस्य राखिएको होे, यसलाई वर्तमानमा पनि जस्ताको त्यस्तै अपनाउने अवस्था निर्माण गर्नु सम्पूर्ण जनप्रतिनिधिहरूको कर्तव्य हो ।
